Suomi vastaanottaa Välimeren alueen EU-jäsenmaista kaikkein haavoittuvimmassa asemassa olevia turvapaikanhakijoita. Käytännössä tämä tarkoittaa ensisijaisesti ilman huoltajaa tulleita lapsia sekä yksinhuoltajaperheitä, joilla on todennäköisesti perusteet saada kansainvälistä suojelua ja jotka tulevat erityisen heikon turvallisuustilanteen maista, kuten Syyriasta ja Afganistanista.
Turvapaikanhakijoita voidaan vastaanottaa yhteensä enintään 175 henkilöä Kreikasta, Kyprokselta, Maltalta ja Italiasta sen mukaan, missä heidän tilanteensa on vakavin. Määrien kohdennuksesta maittain päättää sisäministeriö yhteistyössä Maahanmuuttoviraston kanssa.